บาทเปิดตลาด 30.42/44 จับตาประชุม กนง.
ธนาคารซีไอเอ็มบี ไทย รายงาน เงินบาทเปิดตลาด 30.42/44 จับตาผลประชุมกนง.บ่ายนี้ มองกรอบ 30.38-30.45
9 ม.ค. 2556

ธนาคารซีไอเอ็มบี ไทย รายงาน เงินบาทเปิดตลาด 30.42/44 จับตาผลประชุมกนง.บ่ายนี้ มองกรอบ 30.38-30.45
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.42/44 บาท/ดอลลาร์ ขยับแข็งค่าเล็กน้อยจากปิดตลาดเย็นวานนี้ที่ระดับ 30.43/45 บาท/ดอลลาร์ เนื่องจากยังไม่มีปัจจัยใหม่
"เงินบาทขยับแข็งค่าเล็กน้อย เพราะยังไม่มีอะไรหวือหวา" นักบริหารเงิน กล่าว
ปัจจัยที่ส่งผลต่อค่าเงินวันนี้เป็นเรื่องผลประชุมคณะกรรมการนโยบายการเงิน(กนง.) นัดแรกของปีนี้ในวันพรุ่งนี้(9 ม.ค.56) ซึ่งคาดการณ์ว่าจะคงอัตราดอกเบี้ยนโยบายไว้ที่ 2.75% เช่นเดิม และรอผลการประชุมของธนาคารกลางยุโรป(ECB) ที่จะมีขึ้นในวันที่ 10 ม.ค.56
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 87.28/30 เยน/ดอลลาร์ ปรับตัวแข็งค่าจากเย็นวานที่ระดับระดับ 87.43/44 เยน/ดอลลาร์ ส่วนเงินยูโรอยู่ที่ระดับ 1.3084/3086 ดอลลาร์/ยูโร ปรับตัวอ่อนค่าจากระดับ 1.3120/3122 ดอลลาร์/ยูโร
นักบริหารเงิน ประเมินกรอบเงินบาทในวันนี้ไว้ระหว่าง 30.38-30.45 บาท/ดอลลาร์